作者：吴文英
词牌/韵律：夜飞鹊・夜飞鹊慢

paragraphs: 金规印遥汉，庭浪无纹。
清雪冷沁花薰。
天衔曾醉美人畔，凉枝移插乌巾。
西风骤惊散，念棱悬愁结，蒂翦离恨。
中郎旧恨，寄横竹、吹裂哀云。
空剩露华烟彩，人影断幽坊，深闭千门。
浑似飞仙入梦，袜罗微步，流水青苹。
轻冰润□，怅今朝、不共清尊。
怕云槎来晚，流红信杳，萦断秋魂。